The Rolling Stones (album)

The Rolling Stones je debutový štúdiový album anglickej rockovej skupiny The Rolling Stones. Tento album vyšiel v dvoch verziách: v Spojenom kráľovstve ho firma Decca Records vydala 17. apríla 1964. Americkú verzia albumu s miernym rozdielom v zozname skladieb vydalo hudobné vydavateľstvo London Records dňa 29. mája 1964. V Amerike mal album názov England’s Newest Hit Makers, ktorý sa napokon stal aj jeho všeobecným oficiálnym titulom.

 Nahrávanie 
Album The Rolling Stones sa nahrával počas piatich dní v mesiacoch január a február 1964 v Regent Sound Studios v Londýne. Producentmi jeho výroby boli ich vtedajší manažéri Andrew Loog Oldham a Eric Easton. V Spojenom kráľovstve album pôvodne vydal Decca Records, americkú verziu vydali u London Records.

Väčšina skladieb vychádza z R&B. Mick Jagger a Keith Richards (ktorý mal do roku 1978 v umeleckom mene vynechané písmeno „s“ v priezvisku) boli začiatkom roku 1964 začínajúci skladatelia, ktorí do albumu prispeli iba jednou originálnou skladbou: „Tell Me (You're Coming Back)“. K dvom skladbám je napísaný autor „Nanker Phelge“, čo bol pseudonym, ktorý v rokoch 1963 až 1965 skupina používala pri skladbách, ktoré zložili všetci členovia skupiny. Phil Spector a Gene Pitney boli tiež pri nahrávaní a v podtitule pri inštrumentálke „Now I've Got a Witness“ sú označovaní ako „Uncle Phil and Uncle Gene“.

 Vydanie albumu 
Titulnú fotografiu albumu urobil Nicholas Wright. Obal nenesie žiadny názov ani iné identifikačné údaje okrem fotografie a loga firmy Decca. Bol to dovtedy „neslýchaný“ dizajnový koncept, ktorý vytvoril manažér Andrew Oldham.. Po vydaní sa album The Rolling Stones v roku 1964 v Spojenom kráľovstve stal jedným z napredávanejších, na 1. mieste rebríčka sa držal dvanásť týždňov.

Pôvodná britská verzia albumu vyšla na kompaktnom disku v roku 1984. Po jej vypredaní sa mnoho rokov do predaja na CD nedostala. V novembri 2010 bola sprístupnená ako súčasť limitovanej edície vinylového boxu s názvom The Rolling Stones 1964–1969 a zároveň aj samostatne v digitálnej verzii. Pôvodný názov obnovili ako súčasť CD boxu The Rolling Stones in Mono, ktorý vyšiel dňa 30. septembra 2016. Album bol v Spojenom kráľovstve a USA vydaný len ako mono nahrávka a jeho skutočný stereo mix nikdy vyrobený nebol.

Americká verzia albumu, pôvodne s vlastným názvom, no neskôr oficiálne nazvaná ako England's Newest Hit Makers, bola debutovým americkým albumom skupiny a vydal ho label London Records 29. mája 1964, t.j. mesiac a pol po britskej verzii. Skladba „Not Fade Away“ (A-strana tretieho singlu skupiny vo Veľkej Británii) nahradila skladbu „I Need You Baby“ a názvy skladieb „Now I've Got a Witness (Like Uncle Phil and Uncle Gene)“ a „Tell Me (You're Coming Back)“ boli vo väčšine verzií amerického vydania skrátené na „Now I've Got a Witness“ a „Tell Me“. Po svojom vydaní v USA sa album The Rolling Stones dostal na 11. miesto a v stave sa stali zlatými. K dnešnému dňu je to jediný americký štúdiový album Rolling Stones, ktorý sa neumiestnil v prvej päťke v rebríčku albumov Billboard. V auguste 2002 bol album, už oficiálne nazývaný len ako England's Newest Hit Makers, reedovaný vydavateľstvom ABKCO ako nové remastrované CD a SACD Digipak.

 Odozvy kritiky 
Album bol zaradený do zoznamu Roberta Dimeryho, ktorý v roku 2010 vydal v publikácii 1001 Albums You Must Hear Before You Die (2010).Robert Dimery; Michael Lydon (2010). 1001 Albums You Must Hear Before You Die: Revised and Updated Edition. Universe. . Sean Egan z BBC Music o nahrávke v roku 2012 napísal: „Je dôkazom o brilantnosti skupiny, že výsledok bol stále najlepším albumom, ktorý vzišiel zo začiatku britského bluesového boomu zo začiatku 60. rokov... skupina v ňom predstavuje niektoré z ich obľúbených rytmov v štýle R&B.“

Sean Egan of BBC Music wrote of the record in 2012: „It's a testament to the group's brilliance that the result was still the best album to emerge from the early 1960s British blues boom … the ensemble lovingly deliver some of their favourite shots of rhythm 'n' blues.“ V rebríčku All Time Top 1000 Albums Colina Larkina bol tento album daný na 418. miesto.

 Odozva albumu 
Vo svojom singli „The Jean Genie“ z roku 1972 mal David Bowie snahu replikáciu zvuku albumu The Rolling Stones. Povedal: „Nedostal som sa k tomu veľmi blízko, no mal som pocit, že som nahral, čo som chcel.“

 Zoznam skladieb 

 Edícia pre Spojené kráľovstvo 

 Edícia pre Spojené štáty 

 Výroba albumu 
Podľa autorov Philippe Margotiniho a Jeana-Michela Guesdona, pokiaľ nie je uvedené inak:
The Rolling Stones
 Mick Jagger – spev, tlieskanie, tamburína; harmonika („Honest I Do“, „Little by Little“ a „I'm a King Bee“), maraca („Not Fade Away“, „Mona“)
 Keith Richards – vokály, sólová a rytmická (6- a 12-strunová) gitara
 Brian Jones – vokály, rytmická gitara; sólová gitara („I'm a King Bee“), slide gitara („Walking the Dog“),  harmonika („Not Fade Away“, „I Just Want to Make Love to You“ a „Now I've Got a Witness“),  tamburína („Tell Me“ a „Can I Get a Witness“), pískanie („Walking the Dog“)
 Bill Wyman – vokály, basová gitara, tlieskanie
 Charlie Watts – bicie nástroje, tlieskanie
 Neznámy hudobník (hrajúci s Rolling Stones) – tamburína („Mona“ ​​a „Little by Little“)
Hostia
 Gene Pitney – klavír („Little by Little“)
 Phil Spector – perkusie, maracas („Little by Little“)
 Ian Stewart – organ („Now I've Got a Witness“ a „You Can Make It If You Try“), klavír („Tell Me“ a „Can I Get a Witness“)
Produkcia
 Andrew Loog Oldham – producent
 Bill Farley – technik nahrávania
 Nicholas Wright – fotografie

 Rebríčky 
 Rebríčky (1964 – 1965) Vrcholv pozícii Australian Albums (Kent Music Report) 1 Finland (The Official Finnish Charts) 2German Albums (Offizielle Top 100)offiziellecharts.de: The Rolling Stones - England's Newest Hit Makers2UK (Official Charts Company)officialcharts.com: The Rolling Stones1USA (Billboard 200)billboard.com: The Rolling Stones11
 Rebríček (2024) Vrcholv pozícii Croatian International Albums (HDU) 23 Greek Albums (IFPI) 64

 Referencie 

 Zdroje 





Kategória:Albumy The Rolling Stones
Kategória:Hudobné albumy z 1964
Kategória:Debutové albumy